Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 1 Pv 1/14/8810	Spišská Nová Ves, 24.10.2014
EEČ : 2-68-1720-2014

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátorka Okresnej prokuratúry Spišská Nová Ves
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: Detský domov Mlynky Biele Vody č. 263  
c.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Spišské Podhradie pod spisovou značkou ORP-1887/SH-PP-2013.
-	obvinený XXXXX vyhlásil, že spáchal skutok spočívajúci v tom, že dňa 19.   októbra 2013, v čase o 19.00 h, v obci Domaňovce č. 92, v miestnom pohostinstve, fyzicky napadol XXXXX takým spôsobom, že pri výčapnom pulte ho raz udrel päsťou do oblasti tváre, pod pravé oko, následkom čoho sa tento udrel čelom o výherný hrací automat, čím mu spôsobil pomliaždenie mäkkých tkanív tváre v jarmovej oblasti a v okoloočnicovej oblasti vpravo s krvnou podliatinou okolo pravého oka,  zlomeninu jarmovo-čeľustného komplexu vpravo s jeho vpáčením do čeľustnej dutiny, zlomeninu prednej steny čeľuste vpravo s posunutím úlomkov 

a s prienikom vzduchu pod kožu tváre a pomliaždenie podočnicového nervu vpravo  s dobou liečenia a práceneschopnosti podľa znaleckého posudku v trvaní 28 dní,

Odôvodnenie: 
Uznesením policajta Obvodného oddelenia PZ v Spišskom Podhradí sp. zn. ORP-1887/SH-PP-2014 zo dňa 30.3.2014 bolo XXXXX vznesené obvinenie pre prečin ublíženia na zdraví podľa § 156 ods. 1 Trestného zákona  a prečin výtržníctva podľa § 364 ods. 1 písm. a/ Tr. zákona na tom skutkovom základe, ako je uvedený vo výrokovej časti tohto uznesenia.        

Uvedený skutok je kvalifikovaný ako prečin ublíženia na zdraví podľa § 156 ods. 1 Trestného zákona, ktorého horná hranica trestnej sadzby činí dva (2) roky a prečin výtržníctva podľa § 364 ods. 1 písm. a/ Tr. zákona, ktorého horná hranica trestnej sadzby činí tri (3) roky teda neprevyšuje päť rokov.

	Obvinený a poškodený uzavreli dňa 30.9.2014 dohodu o zmieri,  obvinený sa poškodenému ospravedlnil a svoje konanie oľutoval. Poškodený XXXXX si od obvineného uplatnil nárok na náhradu škody vo výške 1.100,- €, ktorú mu obvinený uhradil. Zvyšok spôsobenej škody z titulu bolestného vo výške 1557,- €, v zmysle bodového ohodnotenia znalcom, poškodený od obvineného nežiadal uhradiť.  Dôvera zdravotná poisťovňa, a. s. si uplatnila nárok na náhradu škody z titulu vynaložených liečebných  nákladov za poskytnutú zdravotnú starostlivosť poškodenému vo výške 1637,37 €. Obvinený dňa 30.9.2014 tento svoj dlh voči Dôvere zdravotnej poisťovni ,a. s. písomne uznal čo do dôvodu i do výšky, čo možno považovať za iné opatrenie na náhradu škody v zmysle § 220 ods. 1 písm. b/ Tr. poriadku.

Obvinený slobodne, vážne, zrozumiteľne a určito vyhlásil, že spáchal skutok, za ktorý je trestne stíhaný.

	Dňa 30.09.2014 obvinený zložil na účet Krajskej prokuratúry v Košiciach peňažnú sumu na všeobecne prospešné účely vo výške 200,- € určenú podľa dohody o zmieri pre Detský domov Mlynky Biele Vody č. 263, číslo účtu: 7000419620/8180, vedený v štátnej pokladnici vo výške 100,- € a na peňažnú pomoc obetiam trestnej činnosti vo výške 100,- €.

Táto suma je primeraná závažnosti spáchaného trestného činu.

Obvinený doposiaľ nebol súdne trestaný. Raz bol postihnutý v blokovom konaní pokutou vo výške 30,- € a to za porušenie pravidiel cestnej premávky ( za osvetlenie vozidiel ).

Obvinený a  poškodený s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci.

	Z vyššie uvedených dôvodov som rozhodla tak, ako je uvedené vo výrokovej časti tohto uznesenia

Poučenie: 
Proti tomuto uzneseniu sťažnosť nie je prípustná. (§ 215 ods. 6 Trestného poriadku).

JUDr. Eva Gardošíková
prokurátorka